ค่ะหนูฉีดยาคุมแล้วมีอะไรกับแฟนก่อนของวันที่4หลังฉีดยาคุมหนูอยากถามคุณว่าจะมีวิธีแก้ไขยังไงแล้วถ้าสมมุติหนูกินยาคุมฉุกเฉินจะได้ไหมค่ะแล้วยาที่หนูฉีดไปจะใช่งานอยู่ได้หรือไม่หนูควรแก้ไขยังไงขอคำแนะนำหน่อยค่ะ
สวัสดีค่ะ หากได้เริ่มฉีดยาคุมกำเนิดภายใน 1-5 วัน นับจากวันแรกที่มีประจำเดือนมา ยาฉีดกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ดังนั้น จึงไม่จำเป็นต้องทานยาคุมฉุกเฉินไปค่ะแต่หากไม่ได้เริ่มฉีดยาคุมกำเนิดภายใน 1-5 วัน นับจากวันแรกที่มีประจำเดือนมา ยาฉีดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องรออย่างน้อย 7 วันก่อน ดังนั้น หากผ่านไปเพียง 4 วันแล้วมีเพศสัมพันธ์ ก็จะมีโอกาสตั้งครรภ์ได้ ในกรณีนี้ ควรพิจารณาทานยาคุมฉุกเฉินร่วมไปด้วยค่ะ ซึ่งยาคุมฉุกเฉินที่ทานไป ก็จะไม่ได้ไปลดประสิทธิภาพของยาฉีดคุมกำเนิดแต่อย่างใดค่ะ